Tarsiah TZ Taman

Dr. Tarsiah TZ Taman ialah seorang ahli korporat wanita Malaysia berasal dari Sabah. Beliau telah dilantik sebagai Pengerusi Majlis Penasihat Wanita Sabah buat kali kedua pada 2021. Beliau bergiat aktif dalam bidang korporat dan pendidikan.

Kehidupan peribadi 
Dr Tarsiah TZ Taman dilahirkan di Kampung Sembulan, Kota Kinabalu . Sabah pada 1 September 1955. Anak ketiga dari lapan adik beradik, merupakan anak  kepada Haji Taman Joya dan Hajah Farsiah Haji Madlan.

Beliau telah berkahwin dengan Datuk Mohd Zain Haji Mohd Said dan mereka dikurniakan empat orang anak.

Pendidikan  
Dr Tarsiah TZ Taman mendapat pendidikan awal di SRK Sembulan dari darjah satu hingga darjah enam (1961-1966). Kemudian beliau melanjutkan pelajaran di Sabah College hingga memperolehi sijil MCE  pada 1973. Seterusnya beliau meneruskan pengajian di UITM hingga lulus Diploma Pengajian Perniagaan pada 1977.

Selepas itu, beliau melanjutkan pengajian di Ohio University hingga berjaya memperolehi Ijazah Bachelor in Business Administration  dengan pengkhususan dalam pembangunan Sumber Manusia pada tahun 1980. Kemudian beliau mengambil ijazah MBA dalam bidang pemasaran dan pengurusan di Illinois State University USA pada 1982. Beliau berjaya memperoleh ijazah Doktor Falsafah (PhD) dalam Pengurusan Perniagaan dan Keusahawanan  di Universiti Malaysia Sabah (UMS) pada tahun 2007.

Kerjaya 
Dr Tarsiah TZ Taman memulakan kerjayanya di Sebor (Sabah) Sdn Bhd pada Julai hingga Ogos 1977 sebagai Eksekutif Jualan. Selepas itu beliau berkhidmat sebagai pegawai buruh di Kementerian Tenaga Rakyat dan Alam Sekitar Sabah pada September 1977 hingga Mei 1979. 

Selepas kembali dari Amerika pada tahun 1983, beliau telah berkhidmat sebagai pengurus pentadbiran di Perkasa Trading Sdn. Bhd dari Februari 1983 hingga Julai 1994. Selepas itu beliau bertugas di Syarikat Kota Kinabalu Industrial Park (KKIP) Sdn. Bhd. sebagai pengurus kanan (pembangunan perniagaan dan pemasaran) bermula dari Ogos 1994 hingga 17 November 2011.

Beliau kemudiannya dilantik sebagai ketua pegawai eksekutif Syarikat KKIP Sdn. Bhd. bermula dari 18 November 2011 hingga Disember 2014.

Pada Julai 2015, beliau dilantik sebagai ketua pegawai eksekutif Kolej Teknikal Yayasan Sabah (dulu dikenali Kolej Yayasan Sabah , kini dikenali sebagai Kolej Teknikal Yayasan Sabah).

Bergiat Aktif Di Dalam Kemasyarakatan Dan Kebajikan 
Dr Tarsiah TZ Taman mula aktif dalam program Kemasyarakatan dan Kebajikan sejak memegang beberapa jawatan antaranya ; 

 Pengerusi Majlis Penasihat Wanita Sabah (MPWS) Beliau dan jawatankuasa lantikan Majlis Penasihat Wanita Sabah telah mengangkat sumpah pada 15 April 2021 di hadapan Ketua Menteri Sabah, YAB Datuk Seri Panglima Haji Hajiji Noor.

 Penaung / Penasihat Persatuan Milenial Usahawan Wanita Maju Sabah (MUMS).

 Pengerusi Induk Majlis Sambutan Hari Wanita peringkat negeri.

 Mantan Pengerusi Majlis Penasihat Wanita Sabah.

Anugerah dan pengiktirafan 
Dr Tarsiah TZ Taman telah dikurniakan dengan pengiktirafan berikut:

 :
  Panglima Gemilang Darjah Kinabalu (PGDK) - Datuk (2017).

 :
  Ahli Setia Darjah Kinabalu (ASDK) - (2011).

Rujukan 

Orang dari Sabah